CELEX: 62012TN0518
Language: sk
Date: 2012-11-27 00:00:00
Title: Vec T-518/12: Žaloba podaná 27. novembra 2012 — Spirlea/Komisia

2.2.2013   
            
            
               SK
            
            
               Úradný vestník Európskej únie
            
            
               C 32/21
            
         Žaloba podaná 27. novembra 2012 — Spirlea/Komisia
   (Vec T-518/12)
   2013/C 32/33
   Jazyk konania: nemčina
   
      Účastníci konania
   
   
      Žalobcovia: Darius Nicolai Spirlea (Capezzano Pianore, Taliansko) a Mihaela Spirlea (Capezzano Pianore) (v zastúpení: V. Foerster a T. Pahl, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               prijal žalobu, ktorá sa zakladá na článku 263 ZFEÚ,
            
         
               —
            
            
               vyhlásil žalobu za prípustnú, ako aj
            
         
               —
            
            
               vyhlásil žalobu za dôvodnú a preto určil, že žalovaná porušila podstatné formálne náležitosti a viaceré hmotnoprávne ustanovenia,
            
         
               —
            
            
               na tomto základe zrušil rozhodnutie žalovanej z 27. septembra 2012 o pilotnom postupe EÚ č. 2070/11/SNCO (ref. Ares [2012] 1135073),
            
         
               —
            
            
               zaviazal žalovanú na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby žalobcovia uvádzajú tri žalobné dôvody.
   
               1.
            
            
               Prvý žalobný dôvod je založený na vytvorení pilotného postupu EÚ bez akéhokoľvek právneho základu (články 290 a 291 ZFEÚ).
               
                           —
                        
                        
                           V rámci tohto dôvodu žaloby žalobcovia tvrdia, že zavedenie pilotného postupu vedie k dodatočnej procesnej podmienke k článku 258 ZFEÚ. Túto procesnú podmienku, pre ktorú nebolo Komisii dané žiadne splnomocnenie alebo poverenie v Zmluvách EÚ, žalovaná prejednáva v protiprávnom, netransparentnom konaní, pričom sa súčasne skresľuje konanie o porušení Zmluvy podľa článku 258 ZFEÚ.
                        
                     
         
               2.
            
            
               Druhý žalobný dôvod je založený na porušení oznámenia Komisie z 20. marca 2002 adresovanému Európskemu parlamentu a Európskemu ombudsmanovi, ktoré sa týka vzťahov k sťažovateľovi vo veciach porušovania práva Spoločenstva (1).
               
                           —
                        
                        
                           Na tomto mieste žalobcovia tvrdia, že Komisia svojvoľne ignorovala uvedené oznámenie o vzťahoch k sťažovateľovi pri porušeniach práva Spoločenstva a bez možnosti voľby žalobcov sa sťažnosťou zaoberala v rámci pilotného postupu EÚ, ktorého pravidlá neboli žalobcom sprístupnené.
                        
                     
         
               3.
            
            
               Tretí žalobný dôvod je založený na porušení povinnosti odôvodnenia.
               
                           —
                        
                        
                           V rámci tohto žalobného dôvodu sa namieta, že odôvodnenie Komisie neobsahuje žiadne objasnenie skutkových okolností vo vzťahu k uplateniu nariadenia (ES) č. 1394/2007 (2) ani žiadne vysporiadanie sa s osobitnými právnymi námietkami žalobcov v súvislosti s právom EÚ.
                        
                     
         
      (1)  Ú. v. EÚ C 244, s. 5.
   
      (2)  Nariadenie Európskeho parlamentu a Rady (ES) č. 1394/2007 z 13. novembra 2007 o liekoch na inovatívnu liečbu, ktorým sa mení a dopĺňa smernica 2001/83/ES a nariadenie (ES) č. 726/2004 (Ú. v. EÚ L 324, s. 121).